Helle tekur við af Jasmine Whitbread sem hefur gengt stöðunni í sex ár og var ábyrg fyrir verkefnum sem náðu til rúmlega 55 milljóna barna í 120 löndum . „ Við fögnum ráðningu Helle Thorning-Schmidt sem hefur sýnt góða forystuhæfileika í alþjóðasamvinnu og sýnt ástríðu fyrir bættum hag barna í heiminum . Barnaheill - Save the Children vinna um allan heim að því að bæta framtíð barna sem búa við erfiðustu aðstæðurnar og reynsla hennar og geta er afar mikilvæg í að vinna áfram að þeim verkefnum , “ segir Erna Reynisdóttir , framkvæmdastjóri Barnaheilla – Save the Children á Íslandi . „ Ég er djúpt snorting yfir þeim heiðri sem mér er sýndur með að fá að leiða Save the Children . Á síðustu áratugum hefur náðst góður árangur í að draga úr ungbarnadauða og þar hefur starf samtaka á borð við Save the Children skipt gífurlega miklu máli . En eins og við sjáum á hverjum degi , er enn langt í land með að bjarga öllum börnum frá þjáningu og hættulegum aðstæðum og að geta boðið þeim mannsæmandi framtíð , “ sagði Helle við ráðninguna ; „ Vernd barna , réttindi þeirra og þroski hafa alltaf staðið mér nærri og ég hlakka til að gera allt sem í mínu valdi stendur til að hjálpa til við að ná markmiðum okkar um að ekkert barn undir fimm ára aldri deyi af viðráðanlegum orsökum , öll börn fái gæðamenntun og að ekkert barn búi við ofbeldi eða misnotkun . “ Helle yfirgefur nú pólitíska sviðið í Danmörku , en eiginmaður hennar Stephen Kinnock situr á breska þinginu fyrir verkamannaflokkinn . Helle tekur við stöðunni 4. apríl og mun vinna frá höfuðstöðvum Barnaheilla - Save the Children í London .